Kihozta a Závecz Research a legújabb pártpreferencia-felmérését márciusban. Ebből többek között kiderül, hogy a biztos pártválasztók körében a Fidesz 47%-on, vagyis majdnem akkora a támogatottsága, mint a teljes ellenzéknek összesen.

A választókörű népesség körében már jóval árnyaltabb a helyzet, a bizonytalanok 30%-on vannak, alig két százalékkal lemaradva a Fidesz 32%-os támogatottsága mögött.

A Závecz mérései alapján egyébként januárhoz képest a Fidesz támogatottsága egy százalékot esett, miközben a Jobbiké négy százalékkal nőtt, de nőtt egy-egy százalékkal az MSZP-Párbeszéd és az LMP támogatottsága is, egyedül a DK-é csökkent egy százalékkal januárhoz képest.